# Bernard Bosanquet

### Wikipedia

Bernard Bosanquet (14. heinäkuuta 1848, Alnwick, Northumberland, Englanti – 8. helmikuuta 1923, Lontoo) oli englantilainen filosofi ja politiikan teoreetikko, joka vaikutti 1800-luvun lopun ja 1900-luvun alun Iso-Britannian politiikkaan ja erityisesti sosiaalipolitiikkaan. Hänen työnsä on vaikuttanut erityisesti Bertrand Russelliin, John Deweyeen ja William Jamesiin mutta on joutunut myös heidän kritiikkinsä kohteeksi.

Bosanquet opiskeli Harrow Schoolissa ja Oxfordin Balliol Collegessa. Valmistumisensa jälkeen hän tuli valituksi opettajaksi (fellow) Oxfordin yliopiston St. John Collegeen, mutta hän erosi tehtävästä omistautuakseen filosofisille tutkimuksilleen. Hän muutti Lontooseen vuonna 1881. Siellä hänestä tuli aktiivinen jäsen London Ethical Societyyn ja Charity Organization Societyyn, mikä kuvasti hänen eettisisiä näkemyksiään. Etiikan lisäksi hän julkaisi myös logiikkaa, metafysiikkaa, estetiikkaa ja politiikkaa koskevia kirjoituksia.

Bosanquet oli Britannian niin kutsutun uushegeliläisen liikkeen johtajia. Hän sai paljon vaikutteita Platonilta ja Aristoteleeltä, mutta myös Hegeliltä ja Kantilta. Metafysiikassa häntä pidetään F. H. Bradleyn ohella brittiläisen absoluuttisen idealismin merkittävänä edustajana. Hän ei kuitenkaan hyväksynyt nimitystä filosofialleen vaan kutsui sitä spekulatiiviseksi filosofiaksi.

## [muokkaa] Teoksia

- The Philosophical Theory of the State (1899; 4. painos 1923)
- The Principle of Individuality and Virtue (1912)
- The Value and Destiny of the Individual (1913)
- Giffordin luennot

## [muokkaa] Aiheesta muualla

- Bernard Bosanquet (Stanford Encyclopedia of Philosophy) (englanniksi)
- Bernard Bosanquet page (englanniksi)

| Tämä filosofiaan liittyvä artikkeli on tynkä. Voit auttaa Wikipediaa laajentamalla artikkelia.

Haettu osoitteesta http://fi.wikipedia.org../../../b/e/r/Bernard_Bosanquet_66f3.html

Luokat: Filosofiatyngät | Englantilaiset filosofit

##### Views

- Artikkeli
- Keskustelu
- Nykyinen versio

##### Etsi

##### Muilla kielillä

- English
- 中文